Source: http://www.rvr.sk/sk/spravy/index.php?aktualitaId=2868
Timestamp: 2019-02-17 08:03:57+00:00
Document Index: 14462268

Matched Legal Cases: ['§ 20', '§ 20', '§ 20', '§ 16', '§ 16', '§ 34', '§ 32']

Tlačová informácia zo zasadnutia RVR dňa 24. 2. 2015 - Rada pre vysielanie a retransmisiu
zo zasadnutia Rady pre vysielanie a retransmisiu, ktoré sa konalo dňa 24. 2. 2015 v sídle Rady pre vysielanie a retransmisiu
uložila sankciu – pokutu 8 000 eur vysielateľovi MAC TV s.r.o. (programová služba JOJ) za porušenie § 20 ods. 3 ZVR (ochrana maloletých - JSO), ku ktorému došlo odvysielaním programu Aféry dňa 16. 10. 2014 o cca 12:54 hod a jeho označením ako nevhodného pre vekovú skupinu maloletých do 12 rokov, pričom obsah tohto programu odôvodňoval jeho označenie ako nevhodného a neprístupného pre maloletých divákov do 18 rokov;
uložila sankciu – pokutu 1 500 eur vysielateľovi MARKÍZA – SLOVAKIA, spol. s r.o. (programová služba TV MARKÍZA) za porušenie § 20 ods. 3 ZVR (ochrana maloletých - JSO), ku ktorému došlo odvysielaním príspevku EXTRÉMNI POLICAJTI v programe Televízne noviny dňa 25. 8. 2014 v čase o cca 19:28 hod, ktorý obsahoval zobrazenie reálneho násilia s jeho následkami bez príslušného predchádzajúceho slovného upozornenia;
uložila sankciu – pokutu 500 eur vysielateľovi EUROPA 2, a.s. (programová služba Europa 2) za porušenie § 20 ods. 4 ZVR (ochrana maloletých - JSO), ku ktorému došlo odvysielaním skladby Thrift Shop v rámci programu Maxximum muziky dňa 28. 8. 2014 o cca 12:07 hod, ktorej obsah umožňoval jej zaradenie do vysielania až po 22:00 hod;
uložila sankciu – upozornenie na porušenie zákona vysielateľovi MARKÍZA-SLOVAKIA, spol. s r.o. (programová služba TV MARKÍZA) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru), v súvislosti s odvysielaním príspevku Výchovné facky v polepšovniach v programe Prvé televízne noviny a (odlišného) príspevku Výchovné facky v polepšovniach v programe Televízne noviny dňa 25. 9. 2014;
uložila sankciu – upozornenie na porušenie zákona vysielateľovi Slov Media Group s. r. o. (programová služba SEVERKA) za porušenie § 16 ods. 3 písm. g) ZVR (trvalé označenie programovej služby nezameniteľným logom) a porušenie § 34 ods. 1 ZVR (oddelenie reklamy), ku ktorým došlo dňa 16. 6. 2014;
začala správne konanie voči vysielateľovi MARKÍZA-SLOVAKIA, spol. s r.o. (programová služba DAJTO) vo veci možného porušenia § 32 ods. 4 ZVR (čestnosť a slušnosť reklamy a telenákupu) v súvislosti s vysielaním komunikátu Sexy výhra dňa 2.12.2014;
uznala za neopodstatnené 5 sťažností resp. ich častí; okrem iných aj
• sťažnosť na jednostrannosť príspevku Preočkovanie dospelých odvysielaného v programe Televízne noviny dňa 30. 11. 2014 (programová služba TV MARKÍZA, vysielateľ MARKÍZA-SLOVAKIA, spol. s.r.o.),
• sťažnosť na neobjektívnosť príspevku Tajné zbrane pre vojakov odvysielaného v programe Televízne noviny dňa 28. 11. 2014 (programová služba TV MARKÍZA, vysielateľ MARKÍZA-SLOVAKIA, spol. s.r.o.),
• sťažnosť na neobjektívnosť príspevku KDH vládnu spoluprácu so Smerom vylučuje odvysielaného v programe Správy RTVS dňa 13. 12. 2014,
• sťažnosť na neobjektívnosť príspevku Športovať, či parkovať? odvysielaného v programe Občan za dverami (programová služba Jednotka, vysielateľ RTVS).
Všetky uznesenia prijaté dňa 24. 2. 2015 budú uverejnené v zápisnici zo zasadnutia na webovej stránke Rady.